CELEX: 32017R2281
Language: hr
Date: 2017-12-11 00:00:00
Title: Provedbena uredba Komisije (EU) 2017/2281 оd 11. prosinca 2017. o odobrenju povećanja granica za pojačavanje vina proizvedenog od grožđa ubranog u 2017. u određenim vinogradarskim regijama u Njemačkoj i u svim vinogradarskim regijama u Danskoj, Nizozemskoj i Švedskoj

12.12.2017   
            
            
               HR
            
            
               Službeni list Europske unije
            
            
               L 328/17
            
         PROVEDBENA UREDBA KOMISIJE (EU) 2017/2281
   оd 11. prosinca 2017.
   o odobrenju povećanja granica za pojačavanje vina proizvedenog od grožđa ubranog u 2017. u određenim vinogradarskim regijama u Njemačkoj i u svim vinogradarskim regijama u Danskoj, Nizozemskoj i Švedskoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91.,
   budući da:
   
               (1)
            
            
               U Prilogu VIII. dijelu I. točki A.3. Uredbe (EU) br. 1308/2013 predviđa se da države članice u godinama s iznimno nepovoljnim klimatskim uvjetima mogu zatražiti da se granice za povećanje volumne alkoholne jakosti (pojačavanje) vina povise za najviše 0,5 %.
            
         
               (2)
            
            
               Danska, Njemačka, Nizozemska i Švedska zatražile su takva povećanja granica za pojačavanje vina proizvedenog od grožđa ubranog u 2017. jer su klimatski uvjeti za vrijeme sezone rasta bili iznimno nepovoljni. Danska, Nizozemska i Švedska takav su zahtjev podnijele za sve svoje vinogradarske regije. Njemačka je povećanje pojačavanja zatražila samo za vino proizvedeno od sorte vinove loze Dornfelder za regije Ahr, Mittelrhein, Mosel, Nahe, Pfalz i Rheinhessen.
            
         
               (3)
            
            
               Zbog iznimno nepovoljnih vremenskih uvjeta tijekom 2017. granice povećanja prirodne alkoholne jakosti iz Priloga VIII. dijela I. točke A.2. Uredbe (EU) br. 1308/2013 u određenim vinogradarskim regijama ne omogućuju proizvodnju vina odgovarajuće ukupne alkoholne jakosti, od svih ili određenih sorti grožđa, za kojim inače postoji tržišna potražnja.
            
         
               (4)
            
            
               Stoga je primjereno odobriti povećanje granica za pojačavanje vina proizvedenog od svih ili određenih sorti vinove loze ubranog u 2017. u vinogradarskim regijama u Danskoj, Njemačkoj, Nizozemskoj i Švedskoj.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Odstupajući od Priloga VIII. dijela I. točke A.2. Uredbe (EU) br. 1308/2013, u vinogradarskim regijama ili njihovu dijelu navedenima u Prilogu ovoj Uredbi te za sve ili određene sorte vinove loze, kako je utvrđeno u tom Prilogu, povećanje prirodne volumne alkoholne jakosti svježeg grožđa ubranog u 2017., mošta, mošta u vrenju, mladog vina u vrenju i vina proizvedenog od grožđa ubranog u 2017. ne smije prijeći 3,5 %vol.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. prosinca 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      PRILOG
      
         Sorte vinove loze i vinogradarske regije ili njihov dio u kojima je na temelju članka 1. dopušteno povećanje granice za pojačavanje
      
      
                  Država članica
               
               
                  Vinogradarske regije ili njihov dio (vinogradarska zona)
               
               
                  Sorte
               
            
                  Danska
               
               
                  Sve vinogradarske regije (zona A)
               
               
                  Sve dopuštene sorte grožđa
               
            
                  Njemačka
               
               
                  Vinogradarska regija Ahr (zona A)
               
               
                  Dornfelder
               
            
                  Vinogradarska regija Mittelrhein (zona A)
               
            
                  Vinogradarska regija Mosel (zona A)
               
            
                  Vinogradarska regija Nahe (zona A)
               
            
                  Vinogradarska regija Pfalz (zona A)
               
            
                  Vinogradarska regija Rheinhessen (zona A)
               
            
                  Nizozemska
               
               
                  Sve vinogradarske regije (zona A)
               
               
                  Sve dopuštene sorte grožđa
               
            
                  Švedska
               
               
                  Sve vinogradarske regije (zona A)
               
               
                  Sve dopuštene sorte grožđa